Ատենապետն ասաց, որ համագումարի փակ աշխատանքների ժամանակ քննարկելու են բոլոր հարցերը, որ կապված են կուսակցության կազմակերպչական իրավիճակի, երկրում առկա քաղաքական և սոցիալական խնդիրների հետ: «Համագումարն է մեր բարձրագույն մարմինը և միայն համագումարը կարող է տալ այդ հարցերի պատասխանը: Այս համագումարն է որոշելու, թե ինչպիսի քաղաքականություն է վարելու ՍԴՀԿ առաջիկա երկու տարիների ընթացքում: Համագումարին մասնակցելու են նոր բոլոր մասնաճյուղերի ընտրված պատգամավորները՝ Վանաձորից մինչև Կապան, Արտաշատից մինչև Մասիս, Երևանից մինչև Մեղրի»,- ասաց նա: